बेरा फारसेथिं जाय बै खौरां मेलावनो कश राजबंशी माहारियारि गौथुमनि गाहाइ नेहाथारि (General Secretary) बिश्वजित राय बिथाङा कश राजबंशी माहारिनि सिदिउल ट्राइब मानथाखोनि सायाव सोरखारा थगायना राजखान्थि गेलेफैदों होनना बुंबावो। लोगोसे आसामनि गासै गं 14 ल'क सभानि संसदारि बियाब (House of Parliamentary Constituency) नि गंथाम ल'क सभा बियाबनि मासि फारियै आफां आसामनि धुबुरि,बरपेटा आरो मंगलदै कश राजबंशी माहारिनि थाखाय सिट रिजारभेसननि थाखाय दाबि दैखांङो। बेल' हादोरसानि गं 126 बिधान सभा बियाबनि मोन 26 बिधान सभा मासियाव गावनि हारिनि बिजाथि बादायलायनो हानायनि मोनथाय गथायनांगौ होन्ना बुंथियो। बेफोर बिधान सभा बियाबफोरा जादों फारियै रांङापारा, धेकियाजुलि, बरसला,माजबाट,कलाइगाव, बिजनि, जालुकबारि, सिपाझार, कमलपुर, रंङिया, बरपेटा,तामुलपुर,पाटासारकुसि, भबानीपुर, सेङा, सर'भग, पलासबारि, इष्ट गवालपारा, जलेश्वर, नर्थ अभयापुरि, बङाइगाव, गसाइगाव, इष्ट बिलासिपारा, गौरिपुर आरो गलकगन्ज।